C 304/11

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 304/07)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Verdicchio di Matelica”

PDO-IT-A0481-AM03

Datum obavijesti: 27.5.2022.

OPIS I RAZLOZI ZA ODOBRENU IZMJENU

1. Pakiranje –spremnici i zapremnina

Opis: za pakiranje vina Verdicchio di Matelica bez dodatnih specifikacija može se upotrebljavati nestaklena ambalaža koja se sastoji od polietilenske ili poliesterske višeslojne plastične vrećice unutar kutije od kartona ili bilo kojeg drugog krutog materijala, čija zapremnina ne smije biti manja od najmanje dopuštene nacionalnim zakonodavstvom i zakonodavstvom Europske unije. Vino vrste „passito” smije se stavljati na tržište samo u staklenim bocama zapremnine ne veće od 1,50 litara.

Obrazloženje: uvodi se dodatna mogućnost za pakiranje vina Verdicchio di Matelica u nestaklene spremnike. Zatražili su je proizvođači nakon pažljivih tehničkih i komercijalnih procjena, a isto su učinili i za minimalnu zapremninu utvrđenu za boce vina „passito”.

Izmjena se odnosi na članak 7. specifikacije proizvoda i odjeljak 9. jedinstvenog dokumenta.

2. Godina berbe

Opis: za vina Verdicchio di Matelica obvezno se navodi godina berbe, uz iznimku pjenušavih vina koja nemaju oznaku godine berbe.

Obrazloženje: riječ je o preciznijoj specifikaciji za označivanje proizvoda s oznakom Verdicchio di Matelica.

Izmjena se odnosi na članak 7. specifikacije proizvoda i odjeljak 9. jedinstvenog dokumenta.

3. Upućivanja na kontrolno tijelo – promjena adrese

Opis: adresa društva Valoritalia società per la certificazione delle qualità e delle produzioni vitivinicole italiane S.r.l. promijenjena je iz Via Piave 24, 00187 Rim u Via Venti Settembre 98/G, 00187 Rim, Italia.

Obrazloženje: kontrolno tijelo za vino Verdicchio di Matelica promijenilo je sjedište.

Izmjena se odnosi na članak 10. specifikacije proizvoda i njome se ne mijenja jedinstveni dokument.

JEDINSTVENI DOKUMENT

1. Naziv proizvoda

Verdicchio di Matelica

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

5. Kvalitetno pjenušavo vino

4. Opis vina

1. Verdicchio di Matelica

SAŽET TEKSTUALNI OPIS

Vina sa ZOI-jem Verdicchio di Matelica blijede su slamnatožute boje. Imaju karakterističan i blag miris te suh i skladan okus s pomalo gorkim naknadnim okusom.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

2. Verdicchio di Matelica passito

SAŽET TEKSTUALNI OPIS

Vina sa ZOI-jem Verdicchio di Matelica vrste „passito” žute su do jantarne boje. Imaju karakterističan intenzivan i eteričan miris, polusladak do sladak okus, baršunastu teksturu te karakterističan, pomalo gorak naknadni okus.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,00 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 25 Najveći ukupni sadržaj sumporova dioksida (u miligramima po litri)

3. Verdicchio di Matelica spumante

SAŽET TEKSTUALNI OPIS

Pjenušava vina sa ZOI-jem Verdicchio di Matelica vrste „spumante” slamnatožute su boje sa svjetlozelenim notama. Imaju karakterističan blag, fin, bogat i složen miris te finu i postojanu pjenu. Variraju od ekstra brut do suhih, a okus im je bogat, svjež, fin i skladan.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

—

5.2. Najveći prinosi

1. Verdicchio di Matelica

13 000 kilograma grožđa po hektaru

2. Verdicchio di Matelica passito

13 000 kilograma grožđa po hektaru

3. Verdicchio di Matelica spumante

13 000 kilograma grožđa po hektaru

6. Razgraničeno zemljopisno područje

Područje uzgoja grožđa za proizvodnju vina sa ZOI-jem Verdicchio di Matelica obuhvaća dio područja općina Matelica, Esanatoglia, Gagliole, Castelraimondo, Camerino i Pioraco u pokrajini Macerata te dio područja općina Cerreto d’Esi i Fabriano u pokrajini Ancona.

7. Sorte vinove loze

Verdicchio bianco B.–Trebbiano di Soave B.

8. Opis povezanosti

Verdicchio di Matelica

Ljudski čimbenici imali su ključnu ulogu u razvoju tehnika uzgoja i proizvodnje vina sa ZOI-jem Verdicchio di Matelica. Proizvodnja i konzumacija pjenušavih vina i vina „passito” na tom području stoljetna je tradicija s brojnim povijesnim zapisima. Interakcijom ljudskih čimbenika i jedinstvenih prirodnih čimbenika na području uzgoja, kao što su klima i priroda tla, oblikovala su se jedinstvena i neusporediva analitička, aromatska i organoleptička svojstva vina sa ZOI-jem Verdicchio di Matelica. Ta su svojstva neraskidivo povezana s autohtonom sortom koja se upotrebljava kao glavno grožđe u proizvodnji.

9. Osnovni dodatni uvjeti (pakiranje, označivanje, ostali zahtjevi)

Oznaka godine berbe

Pravni okvir:

zakonodavstvo EU-a

Vrsta dodatnog uvjeta:

dodatne odredbe u pogledu označivanja

Opis uvjeta:

za vina Verdicchio di Matelica obvezno se navodi godina berbe, uz iznimku pjenušavih vina koja nemaju oznaku godine berbe.

Pakiranje i spremnici

Pravni okvir:

zakonodavstvo EU-a

Vrsta dodatnog uvjeta:

dodatne odredbe u pogledu označivanja

Opis uvjeta:

za pakiranje vina Verdicchio di Matelica bez dodatnih specifikacija može se upotrebljavati nestaklena ambalaža koja se sastoji od polietilenske ili poliesterske višeslojne plastične vrećice unutar kutije od kartona ili bilo kojeg drugog krutog materijala, čija zapremnina ne smije biti manja od najmanje dopuštene nacionalnim zakonodavstvom i zakonodavstvom Europske unije.

Vino Verdicchio di Matelica vrste „passito” smije se stavljati na tržište samo u staklenim bocama zapremnine ne veće od 1,50 litara.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) SL L 9, 11.1.2019., str. 2.